Diari Oficial de la Generalitat Valenciana


Sumari del DOGV 1017, del 02-03-1989 (1989/813270)

RESOLUCIÓ de 30 de gener de 1989, de la Direcció General de Comerç sobre convocatòria de campanyes en matèria de reforma d'estructures comercials, per a l'exercici 1989.
-------------------------------------------------------------------------------------------------------------------------------------------------------------------------

### Dades del document

Número de DOGV
:   1017

Data del DOGV
:   02-03-1989

Secció del DOGV
:   ALTRES DISPOSICIONS

Número del document
:   1989/813270


Data del document
:   30-01-1989

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 30 de gener de 1989, de la Direcció General de Comerç, sobre convocatòria de campanyes en matèria de reforma d'estructures comercials, per a l' exercici 1989.  
L?article 14 de l?Ordre de 30 de novembre de 1987, de la Conselleria d?Indústria, Comerç i Turisme estableix que, per Resolució de la Direcció General de Comerç, es farà la convocatòria d'ajudes per a campanyes concretes, en matèria de reforma d'estructures comercials.  
En la seua virtut, i de conformitat amb el que s'estableix a la Disposició Final Primera, aquesta Direcció General de Comerç ha resolt:  
Article primer  
1. Es convoquen, per a l?exercici de 1989, els següents tipus de campanyes, en matèria de reforma d'estructures comercials:  
a) Campanya de Modernització i Adequació dels establiments comercials ubicats en els centres històrics dels municipis de València, Alacant i Castelló.  
b) Campanya de Modernització, Transformació, Trasllat i Adequació de les empreses comercials ubicades a les zones d?influència de noves formes comercials.  
c) Campanya de Foment de l'Associacionisme Comercial.  
Article segon  
1. Les subvencions que es concedesquen podran aconseguir, en la Campanya de Modernització i Adequació dels establiments comercials ubicats als centres histèrics dels municipis de València, Castelló i Alacant, fins un 20% de la inversió projectada i, en les dues campanyes restants, fins un màxim del 15% de la inversió projectada.  
2. Per accedir a les ajudes citades, caldrà reunir les condicions establertes a l'article 11, de l'Ordre de 30 de novembre de 1987 i, a més a més:  
a) Per a la Campanya de Modernització i Adequació dels establiments comercials ubicats en centres històrics, la subvenció haurà de destinar-se, necessàriament, a les inversions en restauració o remodelació de façanes, rètols i aparadors.  
b) Per a la Campanya de Modernització, Transformació, Trasllat i Adequació, la subvenció haurà de destinar-se, en general, a la execució d'inversions que contribuesquen a millorar la posició comercial i/o tecnològica de les empreses i, en particular, a l?execució de les inversions contemplades a l'article 12, de l?Ordre de 30 de novembre de 1987. L?adquisició de sòl i de locals comercials podrà ser subvencionada en tot cas, però tindran preferència els comerciants que pertanguen a formes de comerç associat o integrat, així com els qui s'establesquen en equipaments comercials col·lectius.  
c) Per a la Campanya de Foment de l'Associacionisme Comercial, la subvenció haurà d'aplicar-se als recursos invertits per l?empresa comercial en la seua participació o accés a l?entitat associativa.  
Article tercer  
Les sol·licituds es presentaran, adreçades al Director General de Comerç, als Serveis Territorials de Comerç, acompanyades de la documentació a què fa referència l'article 15, de l'Ordre de 30 de novembre de 1987 i, a més a més:  
1. Per a les ajudes compreses dins de l'apartat 2.1, de l?article segon, de la present Resolució caldrà, en aquells casos que en resulte procedent, la presentació de la sol·licitud d'informe o, si fa el cas, resolució, de la Direcció General de Patrimoni Cultural de la Conselleria de Cultura, Educació i Ciència.  
2. Per a les ajudes compreses dins de l'apartat 2.3, de l'article segon, no caldrà la presentació de la documentació a què fa referència l'apartat e) de l'article 15, de l?Ordre de 30 de novembre de 1987, però caldrà acreditar en tot cas, de forma fefaent, l'aplicació de la subvenció a les finalitats assenyalades a l'apartat 2.3, abans citat.  
Article quart  
Les sol·licituds de subvenció hauran de presentar-se abans del dia 30 de novembre de 1989.  
Article cinqué  
En raó a la diferenciada problemàtica geogràfica i/o sectorial dels establiments comercials, la Direcció General de Comerç podrà establir, en ordre a la tramitació i concessió de les corresponents subvencions, criteris de prioritat.  
Article sisé  
La present Resolució entrarà en vigor el mateix dia de la publicació al Diari Oficial de la Generalitat Valenciana.  
València, 30 de gener de 1989. - El Director General Comerç: Manuel López Estornell.